Veðurblíða var víða um land í gær á sumardaginn fyrsta og nutu margir landsmenn þess að vera utandyra . Á facebook síðu Veðurstofunnar var ritað : “ Í morgun reis sól í gegnum rykmistur ættað frá Sahara-eyðimörkinni og bauð sumarið velkomið . Blessuð sólin sást þó ekki eins vel í Reykjavík eins og spáð var í gær og er það líklega afríska rykmistrinu um að kenna . ” Á Hvammstanga fór hitastigið upp í 23,1 °C á hitamæli Ráðhússins kl. 14:15 . ( forsíðumynd ) . Hitamet sumardagsins fyrsta í Reykjavík , 13,5 °C frá árinu 1998 féll , en það var þó ekki eins hátt og hitinn á Hvammstanga , heldur aðeins 14.1 ° C . Hitinn varð 18,7 °C á Blönduósi og 18,5 °C á Reykjum í Hrútafirði . ( blika.is )